section_heading: Karijera
paragraph_text: Rođena je u Osijeku, ali se za vrijeme raspada SFRJ seli u Sombor u Vojvodini. Nekoliko godina kasnije s obitelji odlazi živjeti u Sydney u Australiji. <br>Kao 14-godišnjakinja debitirala je na ITF turnirima u Australiji. <br>Godinu 1998. počinje kao 588. igračica svijeta. Igra samo 2 ITF turnira. Na jednom je izborila finale. Godinu završava na 341. mjestu. <br>Jelena Dokić je u svijetu tenisa postala upamćena kada je 1999. godine u prvom kolu Wimbledona pobijedila Martinu Hingis sa 6:2 i 6:0. <br>Izgubivši u prvom kolu Australian Opena od Amerikanke Lindsay Davenport, njen otac se bunio protiv nepravilnosti u ždrijebu, pa mu je zbog nasilnog ponašanja zabranjen pristup teniskim terenima. Poslije toga, sele se u Srbiju i Jelena igra pod zastavom SCG. <br> Njene odlične igra rezultirale su osvajanjem 5 turnira i izborenih 7 finala. No, nakon što se razišla od oca Damira, počela je silazna putanja u njenoj karijeri. <br>2003. godine počela je suradnju s hrvatskim trenerom Bornom Bikićem, suprotno željama njenog oca, što je imalo negativan utjecaj na njenu igru. Krajem te godine na turniru u Zürichu igrala je finale protiv Henin i izgubila. U polufinalu je dobila tada neprikosnovenu Clijsters s 1-6 6-3 6-4. Ovo joj je donijelo skok s 25 mjesta na 14. mjesto WTA rang liste. <br>2005. godine vraća se u Australiju kako bi ponovo igrala pod njihovom zastavom. Sljedeće godine se iz kvalifikacija probija na glavni turnir Australian Opena, ali je izgubila već u prvom kolu od francuskinje Virginije Razzano s 3:6, 7:6 i 6:1. <br>U svibnju 2006. godine trenira u teniskoj akademiji Ive Majoli. Godinu završila je na 586. mjestu WTA liste.